জানুয়ারি মাসের মধ্যে ভর্তি হইলে পাওয়া যাইবে বিশাল ডিসকাউন্ট, উনিশ হাজার টাকার কোচিং ফিস, চার হাজার টাকা ছাড় পাইয়া, হইয়া যাইবে মাত্র মাত্র পনের হাজার টাকা! অর্থাৎ ‘যিনি আগে আসিবেন, তিনি অধিক টাকার সুবিধা পাইবেন’ এই হইতেছে ব্যাপার! জানুয়ারি মাসের পর, ফেব্রুয়ারি মহান ভাষার মাসে ২১শে ফেব্রুয়ারি পর্যন্ত ভাষা শহীদ স্মরণে -আসিলে তখনও পাওয়া যাইবে তিনহাজার টাকা ছাড়! ২৬শে মার্চ গণহত্যা দিবস অর্থাৎ অপারেশন সার্চ লাইট রাত্রির পর দিন পর্যন্ত আসিলে -ডিসকাউন্ট পাইবেন দুই হাজার টাকা! এপ্রিল মাসে প্রচণ্ড দাবদাহে ‘এসো হে বৈশাখ’ গান গাইবার তালে তালে, সম্ভবত আগের ডিসকাউন্ট দুইহাজার টাকা স্পেশাল ভাবে বলবত থাকিবে -পান্তা ইলিশে ভরপেট খাইয়া নববর্ষ উদযাপনের দিন পর্যন্ত! তবে এইচ এসসি পরীক্ষা শেষ হইয়া গেলে, তখন ভর্তিতে কোনরূপ ডিসকাউন্ট ফিসকাউন্ট, নাথিং ইয়ু ওইল গেট, আপনি পাইবেন ঘণ্টা! আমার নিকটাত্মীয় সম্ভবত এই সব নানাবিধ সুযোগ সুবিধা আছে জানিয়াই, ভাবনা চিন্তা করিয়া -আগাম আমাকে দিয়া কিনিয়া রাখিলেন মেয়ের মেডিক্যাল ভর্তি পরীক্ষার টিকিট।